Վալերի Սահարեան նախարարին տեղեկացուց, որ կը նախատեսուի նոր ձեւաչափով մրցանակաբաշխութիւն կազմակերպել, որ պիտի կրէ «Ազգի պարծանքներ» անուանումը, ամէն տարի պիտի իրականացուի հայկական խոշոր համայնքներ ունեցող երկիրներէն մէկուն մէջ եւ պիտի բացայայտէ ու ծանօթացնէ տաղանդաւոր հայերը: Անոնք կրնան ներկայացնել տարբեր բնագաւառներ` մշակոյթ, բժշկութիւն, գործարարութիւն եւ այլն: Որպէս օրինակ` Վալերի Սահարեան ներկայացուց ամերիկահայ սրտաբան Հրայր Յովակիմեանը, որ բազմաթիւ անձերու կեանքը փրկած է եւ իսկական հերոս է: Մխիթար Հայրապետեան, բաժնելով Վալերի Սահարեանի մտքերը, ըսաւ, որ Հրայր Յովակիմեանի օրինակը իրօք շատ ոգեւորիչ է եւ անոր մասին ֆիլմ նկարահանելու առաջարկ ներկայացուց: